Vilfort forlænger

Kasper Vilfort har forlænget sin kontrakt med to år.

- Vi er glade for, at Kasper har valgt at forlænge sin kontrakt med os. Kasper er et stort aktiv både på banen og udenfor, hvor man altid kan regne 100% med ham. Han er vellidt i truppen, blandt supportere og frivillige i klubben, udtaler sportschef Thomas Ibsen.

Vilfort kom til Brønshøj i sommeren 2015 og fik sin debut den 9. august ude mod Holbæk. Efter en afstikker til Hvidovre i sæsonen 2016/17, vendte Vilfort tilbage til Brønshøj i sommeren 2017. Vilfort har i alt spillet 88 kampe for hvepsene.

- Når jeg engang ligger støvlerne på hylden, så håber jeg, at det bliver i Brønshøj, hvor jeg er virkelig glad for at være. Men forhåbentlig bliver det først om mange år, siger Kasper Vilfort.